**KAUNO RAJONO SAVIVALDYBĖS TARYBA**

**SPRENDIMAS**

**DĖL MOKESČIO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ KAUNO RAJONO ŠVIETIMO ĮSTAIGOSE MOKĖJIMO TVARKOS APRAŠO PATVIRTINIMO**

2018 m. sausio 31 d. Nr. TS-

Kaunas

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 6 straipsnio 10 punktu, 7 straipsnio 7 punktu, 16 straipsnio 4 dalimi, Lietuvos Respublikos švietimo įstatymo 36 straipsnio 7 ir 9 dalimis, Kauno rajono savivaldybės taryba nusprendžia:

1. Patvirtinti Mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašą (pridedama).

2. Pripažinti netekusiu galios Kauno rajono savivaldybės tarybos 2013 m. birželio 27 d. sprendimą Nr. TS-259 „Dėl mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašo patvirtinimo“ su visais pakeitimais ir papildymais.

3. Nustatyti, kad šis sprendimas įsigalioja 2018 m. kovo 1 d.

Šis sprendimas Lietuvos Respublikos administracinių bylų teisenos įstatymo nustatyta tvarka gali būti skundžiamas Kauno apygardos administraciniam teismui (A. Mickevičiaus g. 8A, LT-44312 Kaunas).

Savivaldybės meras

Irena Marcinkevičienė, (8 37) 33 09 32

PATVIRTINTA

Kauno rajono savivaldybės tarybos

2018 m. sausio 31 d. sprendimu Nr. TS-

**MOKESČIO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ KAUNO RAJONO ŠVIETIMO ĮSTAIGOSE**

**MOKĖJIMO TVARKOS APRAŠAS**

**I. BENDROSIOS NUOSTATOS**

1. Mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašas (toliau – Aprašas) reglamentuoja mokesčio už vaikų, ugdomų Kauno rajono savivaldybės švietimo įstaigose pagal ikimokyklinio ir (ar) priešmokyklinio ugdymo programas, išlaikymo dydžio nustatymą**,** lengvatų taikymo ir tam būtinų dokumentų pateikimo, mokesčio mokėjimo sąlygas ir tvarką už paslaugas, kurios nėra finansuojamos iš valstybės biudžeto.

2. Aprašas parengtas vadovaujantis Lietuvos Respublikos švietimo įstatymu, Lietuvos Respublikos socialinės paramos mokiniams įstatymu, Lietuvos Respublikos švietimo ir mokslo, sveikatos apsaugos, socialinės apsaugos ir darbo ministrų 2011-07-13 įsakymu Nr. V-1265/V-685/A1-317 „Dėl mokinių, turinčių specialiųjų ugdymosi poreikių, grupių nustatymo ir jų specialiųjų ugdymosi poreikių skirstymo į lygius tvarkos aprašo patvirtinimo“, kitais teisės aktais.

3. Mokestis už vaikų, ugdomų pagal ikimokyklinio ir priešmokyklinio ugdymo programas, išlaikymą (toliau – Mokestis) susideda iš:

3.1. mokesčio už maitinimą – išlaidos maisto produktams;

3.2. mokesčio už ugdymo sąlygų, edukacinių aplinkų gerinimą ir už priemones, skirtas vaikų pažinimo kompetencijai ugdyti.

4. Mokestį moka tėvai (įtėviai, globėjai), kurių vaikai ugdomi pagal ikimokyklinio ir priešmokyklinio ugdymo programas.

**II. MOKESČIO DYDŽIO NUSTATYMAS**

5. Vaikų, ugdomų pagal ikimokyklinio ir priešmokyklinio ugdymo programas, tėvai (įtėviai, globėjai) moka 100 procentų Kauno rajono savivaldybės tarybos nustatytos vaikų dienos maitinimo normos dydžio mokestį už maitinimą, už kiekvieną vaiko lankytiną (švietimo įstaigos darbo dienos) ir nelankytą nepateisintą dieną.

6. Vaikų, ugdomų pagal ikimokyklinio ir priešmokyklinio ugdymo programas, tėvai (įtėviai, globėjai) turi teisę pasirinkti maitinimų skaičių pagal tai, kiek valandų per dieną vaikas praleidžia mokykloje, arba atsisakyti maitinimo paslaugų, jeigu vaikas mokykloje praleidžia ne daugiau kaip 4 val. per dieną.

7. Švietimo įstaigoje organizuojant pailgintos dienos grupės veiklą, gali būti organizuojamas papildomas maitinimas švietimo įstaigos nustatyta tvarka.

8. Vaikų, ugdomų pagal ikimokyklinio ir priešmokyklinio ugdymo programas, tėvai (įtėviai, globėjai) moka 0,58 Eur mokestį už ugdymo sąlygų, edukacinių aplinkų gerinimą ir už priemones, skirtas vaikų pažinimo kompetencijai ugdyti, už kiekvieną vaiko lankytą ir nelankytą nepateisintą dieną.

**III. MOKESČIO lengvatų taikymas IR**

**TAM BŪTINŲ dokumentų pateikimas**

9. Mokesčio už maitinimą nemoka tėvai (įtėviai, globėjai), gaunantys socialinę pašalpą, jei pateikia prašymą ir atsakingas švietimo įstaigos darbuotojas tai patvirtina Kauno rajono savivaldybės administracijos Socialinės paramos skyriaus informacinės sistemos „Parama“ duomenų bazės išrašu.

10. Tėvai (įtėviai, globėjai) mokesčio nemoka, jeigu vaikas nelanko švietimo įstaigos šiais atvejais:

10.1. dėl vaiko ligos, pateikus prašymą ir gydymo įstaigos pažymą;

10.2. tėvų (įtėvių, globėjų) kasmetinių atostogų metu**,** papildomomis darbdavio suteiktomis poilsio dienomis darbuotojams, auginantiems vaikus, pateikus prašymą ir darbovietės pažymą**;**

10.3. švietimo įstaigos nedarbo – vasarą, vaiko vasaros atostogų metu ne trumpiau kaip vieną savaitę (birželio–rugpjūčio mėnesiais), pateikus prašymą;

10.4. motinos (įmotės, globėjos) nėštumo, gimdymo arba tėvų (įtėvių, globėjų), senelės, senelio vaiko priežiūros atostogų metu ne ilgiau kaip 3 mėnesius (nepertraukiamu laikotarpiu), pateikus prašymą, gydymo įstaigos pažymą, darbovietės pažymą apie suteiktas vaiko priežiūros atostogas;

10.5. tėvų (įtėvių, globėjų), dirbančių kintamu darbo grafiku, nemokamų atostogų ar prastovų metu, pateikus prašymą, darbovietės pažymą, darbo grafiką;

10.6. dėl ekstremalių įvykių ar esant 20º C šalčio ir žemesnei oro temperatūrai;

10.7. kai švietimo įstaiga ar grupė uždaroma dėl remonto darbų, karantino, paskelbus epidemiją;

10.8. kai priešmokyklinio amžiaus vaikai nelanko švietimo įstaigos mokinių atostogų metu;

10.9. nelaimės šeimoje atvejais (artimųjų mirtis ir pan.), pateikus prašymą ir nurodžius aplinkybes.

11. Tėvų (įtėvių, globėjų) prašymu mokestis už maitinimą mažinamas 50 procentų, jeigu:

11.1. vaikas turi tik vieną iš tėvų (vienas iš tėvų miręs, nenurodytas vaiko gimimo liudijime, teismo pripažintas dingusiu be žinios, nežinia, kur esančiu, neveiksniu arba atlieka bausmę įkalinimo įstaigoje, vienam iš tėvų laikinai arba neterminuotai apribota valdžia), pateikus tai patvirtinančius dokumentus;

11.2. vaikas auga daugiavaikėje šeimoje, pateikus prašymą ir šeimos sudėtį patvirtinantį dokumentą;

11.3. tėvams (įtėviams, globėjams), kurių vaikas yra priešmokyklinio amžiaus ir kuriam yra paskirtas nemokamas maitinimas iš valstybės biudžeto tikslinių lėšų, lengvata yra taikoma tik likusiems maitinimams (pusryčiams, vakarienei).

11.4. vaikui nustatytas neįgalumas, dideli arba labai dideli specialieji ugdymosi poreikiai;

11.5. vaikas auga moksleivių ar studentų šeimoje, kurioje abu tėvai mokosi mokymo įstaigos dieniniame skyriuje, pateikus pažymas apie mokslo tęsimą (pažymos pateikiamos vasario ir rugsėjo mėnesiais);

11.6. vaikams, kurių vienas iš tėvų (įtėvių, globėjų) atlieka karo tarnybą, pateikus prašymą ir pažymą.

12. Tėvams (įtėviams, globėjams) taikoma tik viena lengvata, ją tėvai (įtėviai, globėjai) turi pasirinkti ir nurodyti savo prašyme.

13. Tėvų (įtėvių, globėjų) prašymu Mokestis už ugdymo sąlygų, edukacinių aplinkų gerinimą ir už priemones, skirtas vaikų pažinimo kompetencijai ugdyti mažinamas 50 procentų, jeigu šeimoje yra trys ir daugiau iki 7 metų vaikų, ugdomų Kauno rajono švietimo įstaigose pagal ikimokyklinio ir (ar) priešmokyklinio ugdymo programas, pateikus prašymą ir šeimos sudėtį patvirtinantį dokumentą.

14. Tėvai (įtėviai, globėjai) teisės aktų nustatyta tvarka dokumentus, reikalingus mokesčio lengvatai gauti, kartu su prašymu taikyti lengvatą, pateikia priimant vaiką į grupę arba pasikeitus aplinkybėms. Jie atsako už pateikiamų dokumentų teisingumą.

**IV. MOKESČIO MOKĖJIMAS**

15. Mokestis skaičiuojamas už einamąjį mėnesį.

16. Laiku nepateikus dokumentų, reikalingų mokesčio lengvatai gauti šio Aprašo nustatyta tvarka, mokestis skaičiuojamas bendra tvarka, o pateikus dokumentus, naujas mokestis nustatomas nuo kito mėnesio 1 dienos.

17. Mokestis mokamas kiekvieną mėnesį ir turi būti sumokėtas iki einamojo mėnesio 25 (vasario ir gruodžio mėnesiais iki 20) dienos.

18. Jeigu dėl nepateisinamos priežasties mokestis nesumokamas ilgiau kaip du mėnesius, mokyklos direktorius turi teisę išbraukti vaiką iš sąrašų, tačiau ne anksčiau kaip praėjus 15 dienų nuo dienos, kai apie tokį sprendimą raštu informavo vaiko tėvus (įtėvius, globėjus).

19. Mokesčio skolos iš tėvų (įtėvių, globėjų) išieškomos Lietuvos Respublikos teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**KAUNO RAJONO SAVIVALDYBĖS ADMINISTRACIJOS**

**KULTŪROS, ŠVIETIMO IR SPORTO SKYRIUS**

**SAVIVALDYBĖS TARYBOS SPRENDIMO „DĖL MOKESČIO UŽ IKIMOKYKLINIO IR PRIEŠMOKYKLINIO AMŽIAUS VAIKŲ IŠLAIKYMĄ KAUNO RAJONO ŠVIETIMO ĮSTAIGOSE MOKĖJIMO TVARKOS APRAŠO PATVIRTINIMO“ PROJEKTO AIŠKINAMASIS RAŠTAS**

2018 m. sausio 10 d.

Kaunas

1. **Sprendimo projekto rengimą paskatinusios priežastys, tikslai.**

Atsižvelgiant į Vyriausybės prioritetines kryptis dėl socialinės paramos šeimoms, auginančioms vaikus, skyrimo ir krašto apsaugos stiprinimo tikslinamas Kauno rajono savivaldybės tarybos 2013 m. birželio 27 d. sprendimu Nr. TS-259 „Dėl mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašo patvirtinimo“ patvirtintas mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašas.

Sprendimo projekto tikslas – patikslinti mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašą atsižvelgiant į pasikeitusią geopolitinę situaciją, Vyriausybės prioritetines kryptis ir jį išdėstyti nauja redakcija.

**2.** **Teisinis reglamentavimas (kaip šiuo metu reguliuojami sprendimo projekte aptariami klausimai).**

Lietuvos Respublikos vietos savivaldos įstatymo 18 straipsnio 1 dalis nurodo, kad savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba; 6 straipsnio 10 punktas nurodo, kad viena iš savivaldybės savarankiškųjų funkcijų – maitinimo paslaugų organizavimas teisės aktų nustatyta tvarka švietimo įstaigose; 7 straipsnio 7 punktas nurodo, kad viena iš valstybinių (valstybės perduotų savivaldybėms) funkcijų – priešmokyklinio ugdymo organizavimas, švietimo įstaigų išlaikymas. Lietuvos Respublikos švietimo įstatymo 36 straipsnio 7 dalis nurodo, kad ikimokyklinio ugdymo mokyklose mokinių maitinimas turi atitikti sveikatos apsaugos ministro nustatytus reikalavimus, 9 dalis nustato, kad už sąlygų organizuoti vaiko maitinimą sudarymą savivaldybės ikimokyklinio ugdymo mokykloje atsako savininko teises ir pareigas įgyvendinanti institucija.

**3. Galimi sprendimo priėmimo padariniai (teigiami ir (ar) neigiami).**

Įsigaliojus tarybos sprendimui numatomi teigiami padariniai. Papildomai numatytos lengvatos šeimoms auginančioms vaikus ir vaikams, kurių vienas iš tėvų atlieka karo tarnybą.

**4. Keičiamo ar pripažįstamo netekusiu galios Savivaldybės tarybos sprendimo pakeitimų sąrašas.**

Pripažįstami netekusiais galios Kauno rajono savivaldybės tarybos 2013 m. birželio 27 d. sprendimas Nr. TS-259 „Dėl mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašo patvirtinimo“ ir Kauno rajono savivaldybės tarybos 2014 m. rugsėjo 25 d. sprendimas Nr. TS-346 „Dėl mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašo, patvirtinto Kauno rajono savivaldybės tarybos 2013 m. birželio 27 d. sprendimu Nr. TS-259 „Dėl mokesčio už ikimokyklinio ir priešmokyklinio amžiaus vaikų išlaikymą Kauno rajono švietimo įstaigose mokėjimo tvarkos aprašo patvirtinimo“, 6 punkto pakeitimo“.

**5. Lėšos sprendimui įgyvendinti, jų šaltiniai.**

Vienam vaikui vienos dienos maitinimo finansinės normos ikimokyklinio ir priešmokyklinio amžiaus vaikams Kauno rajono švietimo įstaigose: lopšelio grupėse 1,84 Eur, darželio, mišriose ir priešmokyklinėse grupėse 2,16 Eur.

Patvirtinus tarybos sprendimą papildomai savivaldybės biudžeto lėšų reikėtų 50 proc. maitinimo mokesčio lengvatai kompensuoti daugiavaikių šeimų vaikams ir vaikams, kurių vienas iš tėvų atlieka karo tarnybą.

**6. Būtinumas skelbti sprendimą Teisės aktų ir kituose registruose. Viešinimas.**

Skelbti Teisės aktų registre, viešinti Kauno rajono savivaldybės ir Kauno rajono švietimo įstaigų interneto svetainėse.

**7. Antikorupcinis vertinimas.**

Sprendimo projekto antikorupcinis vertinimas atliktas.

**8. Numatomo teisinio reguliavimo poveikio vertinimo rezultatai.**

Vertinti nereikia.

**9. Kiti, sprendimo iniciatorių nuomone, reikalingi pagrindimai ir paaiškinimai.**

Patikslinus Savivaldybės tarybos sprendimąpapildomai numatytos šios lengvatos:

Mažinamas mokestis už ugdymo sąlygų, edukacinių aplinkų gerinimą ir už priemones, skirtas vaikų pažinimo kompetencijai ugdyti, 50 procentų, jeigu šeimoje auga iki 7 metų trys ir daugiau vaikų, ugdomų Kauno rajono švietimo įstaigose pagal ikimokyklinio ir (ar) priešmokyklinio ugdymo programas.

Mokesčio už maitinimą nemokės tėvai (įtėviai, globėjai), jeigu vaikas nelankys švietimo įstaigos, šiais atvejais: papildomomis darbdavio suteiktomis poilsio dienomis darbuotojams auginantiems vaikus, švietimo įstaigos nedarbo – vasarą, tėvų (įtėvių, globėjų), senelės, senelio vaiko priežiūros atostogų metu ne ilgiau kaip 3 mėnesius (nepertraukiamu laikotarpiu), tėvų (įtėvių, globėjų) dirbančių kintamu darbo grafiku.

Tėvų (įtėvių, globėjų) prašymu mokestis už maitinimą mažinamas 50 procentų: vaikams, kurie auga daugiavaikėse šeimose, ir vaikams, kurių vienas iš tėvų atlieka karo tarnybą.

**10. Sprendimo projekto rengėjai. Asmuo, atsakingas už sprendimo įvykdymą.**

Sprendimo projektą parengė Kauno rajono savivaldybės administracijos Kultūros, švietimo ir sporto skyriaus vedėja Irena Marcinkevičienė. Už sprendimo vykdymą atsakingi Kauno rajono savivaldybės administracijos Kultūros, švietimo ir sporto skyriaus Ugdymo poskyrio vyriausioji specialistė Asta Simanauskienė ir Kauno rajono švietimo įstaigų vadovai.

Kultūros, švietimo ir sporto skyriaus vedėja Irena Marcinkevičienė